b'\n_START_ARTICLE_\nAzoto r\xc5\xabg\xc5\xa1tis\n_START_SECTION_\nAzoto r\xc5\xabg\xc5\xa1ties formos\n_START_PARAGRAPH_\nAzoto r\xc5\xabg\xc5\xa1tis, kurios koncentracija yra didesn\xc4\x97 nei 70\xc2\xa0%, vadinama koncentruota. Jei koncentracija vir\xc5\xa1ija 86\xc2\xa0%, tokia azoto r\xc5\xabg\xc5\xa1tis vadinama r\xc5\xabkstanti azoto r\xc5\xabg\xc5\xa1tis. R\xc5\xabkstanti azoto r\xc5\xabg\xc5\xa1tis skirstoma \xc4\xaf balt\xc4\x85 ir raudon\xc4\x85. Raudona spalva gali atsirasti, jei i\xc5\xa1 r\xc5\xabg\xc5\xa1ties i\xc5\xa1siskiriantys raudonai rudi NO\xe2\x82\x82 garai reaguoja su r\xc5\xabg\xc5\xa1tyje esan\xc4\x8diu vandeniu ir taip pasigamina nitritin\xc4\x97 r\xc5\xabg\xc5\xa1tis.\n_START_SECTION_\nPasyvavimas\n_START_PARAGRAPH_\nKoncentruota azoto r\xc5\xabg\xc5\xa1tis nereaguoja (tiksliau sakyti reaguoja nepalyginamai l\xc4\x97\xc4\x8diau nei skiesta) su dauguma metal\xc5\xb3. Tai vadinama oksidaciniu pasyvavimu.\n_START_SECTION_\nBaltym\xc5\xb3 atpa\xc5\xbeinimas\n_START_PARAGRAPH_\nBaltymai reaguodami su koncentruota azoto r\xc5\xabg\xc5\xa1timi\xc2\xa0\xe2\x80\x93 suyra, susidaro ry\xc5\xa1kiai geltonos spalvos med\xc5\xbeiaga, tokia reakcija yra vadinama ksantoproteinine ir yra naudojama baltymams atpa\xc5\xbeinti.\n_START_SECTION_\nNaudojimas\n_START_PARAGRAPH_\nVisu pirma tai esmin\xc4\x97 med\xc5\xbeiaga gaminant daugum\xc4\x85 sprogmen\xc5\xb3 ir tr\xc4\x85\xc5\xa1\xc5\xb3. Taip pat ji svarbi vaist\xc5\xb3 gamyboje. Azoto r\xc5\xabg\xc5\xa1tis panaudojama gaunant tokias med\xc5\xbeiagas:_NEWLINE_Nitroglicerinas, TNT, RDX, PETN, Amonio nitratas._NEWLINE_Azoto r\xc5\xabg\xc5\xa1tis dar svarbi metalurgijoje, ypa\xc4\x8d tauri\xc5\xb3j\xc5\xb3 metal\xc5\xb3 apdirbime. Azoto r\xc5\xabg\xc5\xa1ties mi\xc5\xa1inys su druskos r\xc5\xabg\xc5\xa1timi dar \xc5\xbeinomas kaip karali\xc5\xa1kasis vanduo, tai vienas i\xc5\xa1 nedaugelio reagent\xc5\xb3 tirpdan\xc4\x8di\xc5\xb3 net platin\xc4\x85 ir auks\xc4\x85._NEWLINE_Kartais ji kaip stiprus oksidatorius naudojama raket\xc5\xb3 kurui.'